CELEX: E2005P0001
Language: sl
Date: 2005-01-11 00:00:00
Title: Tožba Nadzornega organa EFTA proti Kraljevini Norveški, vložena dne 11. januarja 2005 (Zadeva E-1/05)

10.3.2005   
            
            
               SL
            
            
               Uradni list Evropske unije
            
            
               C 60/26
            
         Tožba Nadzornega organa EFTA proti Kraljevini Norveški, vložena dne 11. januarja 2005
   (Zadeva E-1/05)
   (2005/C 60/10)
   Nadzorni organ EFTA, ki ga zastopata Niels Fenger in Per Andreas Bjørgan, zastopnika za Nadzorni organ EFTA, 35, Rue Belliard, B-1040 Bruselj, je 11. januarja 2005 vložil tožbo proti Kraljevini Norveški.
   Vlagatelj zahteva, da mora Sodišče:
   
               1.
            
            
               ugotoviti, da Kraljevina Norveška s tem, ko je ohranila v veljavi zahtevo po vnaprejšnjem plačilu stroškov sklenitve iz oddelka 3(2) norveškega predpisa št. 1167 z dne 21. novembra 1989 o razporeditvi stroškov, izgub, prihodkov, sredstev itd. med zavarovalnicami v koncernu ter med podružnicami in zastopstvi zavarovalnic, ter iz oddelka 10 norveškega predpisa št. 827 z dne 22. septembra 1995 o zavarovalniških storitvah in ustanovitvi podružnice zavarovalnice s sedeži v drugi državi EGP, ni spoštovala svoje obveznosti po členu 33 Akta iz točke 11 Priloge IX k Sporazumu o Evropskem gospodarskem prostoru (Direktiva 2002/83/ES Evropskega parlamenta in Sveta z dne 5. novembra 2002 o življenjskem zavarovanju), kakor je bil prilagojen Sporazumu EGP s Protokolom 1 k Sporazumu; ter
            
         
               2.
            
            
               Kraljevini Norveški naložiti plačilo stroškov postopka.
            
         Pravno in dejansko ozadje ter tožbeni razlogi, ki so navedeni v podporo:
   
               —
            
            
               Člen 33 Akta določa, da država EGP obveznosti „ne sme zavarovalcu preprečiti, da bi sklenil pogodbo z zavarovalnico, ki ima dovoljenje pod pogoji člena 4, dokler to ni v nasprotju s predpisi, ki ščitijo javni interes v državi članici obveznosti.“
            
         
               —
            
            
               Preambula Akta določa, da „v okviru notranjega trga je v interesu zavarovalcev, da imajo dostop do čim več zavarovalnih produktov, ki so na voljo v Skupnosti, tako da lahko izbirajo, kateri najbolje ustreza njihovim potrebam… Na notranjem trgu zavarovalniških poslov bo potrošnik imel večjo in pestrejšo izbiro pogodb“.
            
         
               —
            
            
               Zahteva iz oddelka 10 norveškega predpisa št. 827 z dne 22. septembra 1995 določa, da tuje zavarovalnice zaradi trženja svojih produktov na Norveškem izračunajo in zahtevajo plačilo stroškov sklenitve v skladu z oddelkom 3(2) predpisa št. 1167 z dne 21. novembra 1989.
            
         
               —
            
            
               Zahteva preprečuje, da zavarovalec na Norveškem sklene pogodbo z zavarovalnico, ki razporeja stroške sklenitve v določenem časovnem obdobju, in tako omejuje izbiro potrošnika.
            
         
               —
            
            
               Poleg tega določba potencialno omejuje zagotavljanje različnih zavarovalniških storitev, saj so lahko zavarovalnice, pooblaščene v drugih državah EGP, ovirane pri trženju svojih produktov na Norveškem.